Maji yakimwagika hayazoleki

MAJI YAKIMWAGIKA HAYAZOLEKI

Fikra zilinigubika. Moyo wangu laula ulikua umefika ukingo.Nikitazama
huku na kule hakuna msaada.Hata wandani wangu wa karibu
hawakuwepo.Nahisi kukataa tamaa,kujitia kitanzi nibugie dunia mkono wa
heri.Maana hakuna anayeniskiza, ila akinisikiza anaumwaga mtama kwenye
kuku wengi.

Ilipita sasa miezi mitano baada ya kupata ujauzito.Ujauzito wa
Sononeko.Aliyetupa mbegu ndio kwanza hataki kunisemeza.Niko katika chuo
kikuu cha Nyota njema mwaka wa kwanza.Nimetokea katika familia ya
kichochole Zaidi ya hayo mamangu alifariki kipindi kipindi nilikua na
miaka mitatu.Kukulia kwetu tumelelewa na baba.Babangu ni mshonaji viatu
,riziki ya shida ilioje? Kukosa kupata.Katika familia yetu tuko wana
saba mie ndio wa kwanza,taa,kioo cha familia yetu,tegemeo.Wanatumai siku
moja labda mambo yatazuka labda mambo yatabadilika kutokana ana pilka
pilka zangu za masomo,hadithi huenda labda ikabadili.Kipindi kirefu
kimepita nimekua nikipata misaada kutoka kwa jamii kuendeleza masomo
yangu.Si karo, si mavazi, si kodi ya nyumba, si mahitaji ya
kibinafsi.Kuna kundi liitwalo “Tuinue jamii.”Limejitolea kusaidia Watoto
wasiojiweza,familia zisizo jiweza,wakongwe mayatima na wengineo.

Hivi kundi hili lina matumaini nami sana pia linajivunia kuibua mtoto wa
kike kusoma kuhitimu hadi chuo kikuu.Mimi kioo cha “Tuinue
jamii.”Nimekuwa kioo kilichochakaa na kuvunjika vipande,kisicho na maana
kisicho vutia.Nafsi yangu inanihujumu kivuli changu hakinitaki.Najutia
laula! Majuto ni mjukuu na huja kinyume.Hakuna atakaye elewa kijisababu
chochote nitakachosema.Nilipokua mwaka wa kwanza chuoni nilikutana na
mwanamwali huyu Richard.Richard alikuwa ametoka kwenye familia ya hadhi
ya juu na hivyo atakacho alipata.Alidekezwa kama yai alipendwa na
kuenziwa.Kipindi nilikutana na Richard sikua na ufahamu wowote wa
mwanaume nilikuwa nimejitunza na kujihifadhi,nilijua fika kuwa mwanaume
ambaye angenioa angekuwa na fahari ya kumpata kidosho kama mimi.Richard
ndiye aliyekata nyuzi zangu na hivyo kwa lolote lile nipo kwake alimradi
anivike pete na kunichumbia.

Nyakati nyingi Richard alipenda kunipeleka kwenye matembezi hasa
kubarizi maeneo tulivu.Tukawa pacha, utu na visa vyangu
nikamkabdhi.Ilifika wakati ambapo tulipangisha chumba kimoja nje ya
shule.Tukajifungisha ndoa wenyewe kwa kuvikana pete bandia ya mume na
mke.Ni nani aliyekosa kujua uchumba wetu pale shuleni?

Richard alikua mwanafunzi wa kozi la udaktari, alikua shupavu darasani
na kufanya vyema katika masomo yake.Nami nilikua mkufunzi wa kitivo cha
ukulima, hivyo kukaa kwangu na Richard kulinilimbikizia kazi za ziada
ambazo sikutarajia nilijikuta kijakazi kwenye chumba chetu
tulichopanga.Nilifua,nikapika,nikaosha,nikasafisha kotekote.Richard
akajitweka jukumu la kulipa kodi,kunivisha na kunilisha.

Jambo hili lilifanya nikakosa kuhudhuria masomo yapasavyo
kuhudhuriwa.Ikawa vigumu kujiteua kati ya kuwa kijakazi au
mkufunzi.Matokeo yangu yakawa duni sana.Ilitokea wakati niliamua kuacha
masomo na kuzagaa pale chumbani. Richard hakutia shaka kwa hili.Richard
alipenda kubugia,”Rukia wewe ni msichana mrembo na haifai ujichoshe na
vitabu nikimaliza yangu nikiambiwa na wazee wangu watanifungulia
biashara kule Marikiti.Biashara kubwa sana na la kuuza vifaa vyote vya
elekroniki,mbona ujichoshe ikiwa wewe ndiye mrithi wangu.Nami nitakuwa
daktari tutaishi maisha mazuri pamoja ahera hatutakosa lolote mpenzi
wangu.”Kiukweli maneno haya yalinikanganya nikawa zuzu wa mapenzi.Niso
waza wala kutafakari ya mbeleni.Laula mapenzi kipofu.Nafsi na akili
yangu ikikinzana ni nini Zaidi ya Richard nacho hitaji?Huku nafsi
ikighairi Rukia ni masomo unayohitaji ni masomo ndio yaliyokuleta
shuleni, akili nayo ikiuliza nafsi mbona ujichoshe kusoma kwa bidii
ikiwa vyote unavyovitaka utapata?Kuna wale walioumbiwa masomo Rukia hiyo
sio ya kwako wewe,Richard atakupa unachotaka.

Semia ya pili ilipoisha mwaka wa pili nilikua bado nimejituliza kwenye
kijumba chetu.Mie Rukia nimekuwa mstaarabu wa mapenzi,nimesahau lengo
langu, nimechumbiwa,Zaidi ya hayo napewa “nachotaka.”Nitake nini
Zaidi?Richard alikua anahitimu mwaka wake wa mwisho na hivyo sikutilia
shaka kufungua ukrasa mpya maishani mwetu. Baba alipenda kunipigia simu
mara kunijulia hali na kuniamkua.Nilimdanganya kuwa hali yangu ya masomo
inaendelea shwari na hamna tatizo lolote.

Kawaida yake Richard anapotoka aendako akirejea hupenda sharubati la
maji ya chungwa. Nakumbuka kinagaubaga siku hii kama jana alinipasulia
mbarika kuwa angependa kunipa ujauzito,nami singepinga mwanzo hilo ndilo
jambo nimekua nikilisubiria toka jando. Yarabi wee! Miezi miwili
ilipopita nilikua nimeupata ujauzito wake Richard.Moyo wangu ukawa na
anga tulivu ya mawazo, fauka ya hayo najua nimemnasa Richard na ujauzito
wangu.Naam siku zilibadili zikawa wiki,wiki ikawa miezi hatimaye siku ya
Ndovu kumla mwanawe ikawadia.Richard alikua sasa amehitimu masomo yake
kikamilifu yu tayari kuvikwa jamvi lake,ana furaha gaya ja kibogoyo
aliyeota meno siku ya pasaka.Nami nina furaha maana nasubiri ahadi zote
alizonipa zitimie.Baada ya sherehe hizi za kuvikwa taji ilimbidi Richard
awajibike zaidi ya kiwango cha kawaida.Ujauzito ndio tayari ulikua
umeenza kuchipua ukoko.

Tabia zake Richard zikabadili kighafla, lo! Ni huyu Richard
tuliyesubihana na yeye kimapenzi? Nikijibanza kusemezana naye ndio katu
hataki kuniona,hata wazazi wake Richard ndio kwanza sijawahi kuonana nao
ana kwa ana ila tu vijihadithi nilivyosimuliwa na Richard.

Sasa leo hii ana kimada,si kimada tu ila amenifurusha kwenye kijumba
chetu na kumfanya awe mke wake wa halali,Najutia kamwe mashua yamezama
majini.Babangu amenifurusha nyumbani.kundi lile la “Tuinue jamii.”
Limekata katakata kuendeleza uhisani wake kwangu.Nitakuwa mgeni wa nani?
Nalia,najiliza,nalizwa kupanda mjongoma kushuka ndio ngoma.